Diari Oficial de la Generalitat Valenciana


Sumari del DOGV 5210, del 02-03-2006 (2006/2329)

ORDRE de 6 de febrer de 2006, de la Conselleria d'Economia, Hisenda i Ocupació, per la qual es modifica l'Ordre de 21 de desembre de 2005, de la Conselleria d'Economia, Hisenda i Ocupació, per la qual es convoquen subvencions destinades a les corporacions locals en el marc del Pla de Manteniment dels Servicis Públics a les Zones d'Interior, per a l'exercici 2006 (DOGV de 3 de gener de 2006), i s'obri un termini de sol·licitud de subvencions.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5210

Data del DOGV
:   02-03-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/2329


Data del document
:   06-02-2006

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * inserció professional
    * administració local
    * ajuda a l'ocupació

ORDRE de 6 de febrer de 2006, de la Conselleria d'Economia, Hisenda i Ocupació, per la qual es modifica l'Ordre de 21 de desembre de 2005, de la Conselleria d'Economia, Hisenda i Ocupació, per la qual es convoquen subvencions destinades a les corporacions locals en el marc del Pla de Manteniment dels Servicis Públics a les Zones d'Interior, per a l'exercici 2006 (DOGV de 3 de gener de 2006), i s'obri un termini de sol·licitud de subvencions. [2006/X2329]  
El dia 3 de gener de 2006 es va publicar en el Diari Oficial de la Generalitat Valenciana l'Ordre de 21 de desembre de 2005, de la Conselleria d'Economia, Hisenda i Ocupació, per la qual es convoquen subvencions destinades a les corporacions locals en el marc del Pla de Manteniment dels Servicis Públics a les Zones d'Interior, per a l'exercici de 2006.  
S'ha observat en l'annex de l'Ordre abans mencionada que no hi està el municipi d'Alcàntera de Xúquer dins de la comarca de la Ribera Alta.  
En virtut d'això, fent ús de les facultats conferides per la Llei 5/1983, de 30 de desembre, de Govern Valencià, i d'acord amb el que estableix el Decret 112/2003, d'11 de juliol, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,  
ORDENE  
Article 1  
D'acord amb l'article 105.2 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, que disposa que «Les administracions públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics, existents en els seus actes», i com que s'ha observat una errada material en l'annex de l'Ordre indicada, es procedeix incorporar, dins de la comarca de la Ribera Alta, el municipi d'Alcàntera de Xúquer.  
Article 2  
S'obri un termini per a la presentació de sol·licituds per part del municipi d'Alcàntera de Xúquer, de 10 dies naturals comptadors des de l'endemà de la publicació de la present Ordre en el Diari Oficial de la Generalitat Valenciana.  
DISPOSICIONS FINALS  
Primera  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Segona  
Contra el present acte, que esgota la via administrativa, s'hi podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, sense perjuí de la possibilitat que els interessats puguen presentar, si és el cas, qualsevol altre recurs que consideren procedent. Quan l'administració local interessada hi interpose un recurs contenciós administratiu, podrà efectuar un requeriment previ davant l'òrgan competent, en el termini de dos mesos que es computaran a partir de l'endemà de la publicació. Tot això, d'acord amb el que estableixen els articles 10.1.a), 44, 46.1 i 46.6 de la Llei 29/1998, de 13 de juliol, de la Jurisdicció Contenciosa Administrativa.   
València, 6 de febrer de 2006  
El conseller d'Economia, Hisenda i Ocupació,  
GERARDO CAMPS DEVESA